Ворожейкин Арсений Васильевич

1932-жылдан КПСС мүчөсү. 1931—33 жана 1934-жылдан Сов. Ар­мияда. 
 Учкучтардын аскер-авиац. мек­тебин (1937), ААКтын команда-штурмандык составынын аскер академиясын (1942) жана Генштабдын аскер академиясын (1952) бүтүргөн. 
 Халхин-Голдогу жана совет-финляндия согуштарына (1939—40) катышкан. 
 Улуу Ата Мек. согушта авиаполктун командирине орун басар болгон. 
 240 согуштук учуу жасап, душмандын 52 самолётун атып түшүргөн. 
 Согуш­тан кийин штабдык жана командирлик кызматтарда иштеген. 
 1957-жылдан запаста. Ленин ордени, 4 Кызыл Туу, 3-дараж. Суворов, Александр Невский, 2 Кызыл Жылдыз ордендери жана медалдар менен сыйланган.

 Колдонулган адабияттар 
Кыргыз Совет Энциклопедиясы. Башкы редактор Б. О. Орузбаев. -Фрунзе: Кыргыз Совет Энциклопедиясынын башкы редакциясы, 1977. Том 2. В - Иридий. -672 б.
Категория:Авиация
Категория:Советтер Союзунун баатырлары
Категория:Инсандар